**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL ILGALAIKIO MATERIALIOJO TURTO PERDAVIMO PATIKĖJIMO TEISE PAGAL TURTO PATIKĖJIMO SUTARTĮ A. KLIŠONIO KOMERCINEI FIRMAI ,,INESA“**

2018 m. lapkričio 29 d. Nr. T1-245

Plungė

Vadovaudamasi Lietuvos Respublikos vietos savivaldos įstatymo 6 straipsnio 17 ir 18 punktais, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsniu, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-68, 8.3 papunkčiu, įvertindama Savivaldybės projekto „Buvusio mokyklos pastato dalies ir viešųjų erdvių Narvaišių kaime kompleksiškas atnaujinimas“ įgyvendinimą bei atsižvelgdama į A. Klišonio komercinės firmos ,,Inesa“ 2018 m. lapkričio 15 d. raštą Nr. 252 „Dėl patalpų“ Plungės rajono savivaldybės taryba nusprendžia:

1. Nutraukti nuo 2018 m. gruodžio 1 d. negyvenamųjų patalpų, buvusių pastate – Mokykloje, Liepgirių g. 27, Narvaišių km., Plungės r., panaudos sutartį Nr.333/BT6-02-35, sudarytą su A. Klišonio komercine firma „Inesa“.
2. Perduoti nuo 2018 m. gruodžio 15 d. 5 metų laikotarpiui turto patikėjimo teise pagal patikėjimo sutartį valdyti A. Klišonio komercinei firmai „Inesa“ savarankiškajai savivaldybės funkcijai - pirminė asmens ir visuomenės sveikatos priežiūra, sveikatinimo priemonių įgyvendinimas – vykdyti Savivaldybei nuosavybės teise priklausančias negyvenamąsias patalpas (Nekilnojamojo turto registre registro Nr. 44/851254, pastato, kuriame yra patalpos, unikalus Nr. 6896-0011-5012, pažymėjimas plane 1A2p, patalpos pažymėtos indeksais: 14-1 (37,74 m²); 13-1 (2,52 m²); 13-2 (0,95 m²); 13-3 (0,85 m²), kurių bendras plotas – 42,06 m², esančias Liepgirių g. 27, Narvaišių km., Šateikių sen., Plungės r. sav. Perduodamo turto įsigijimo vertė – 36 328,06 Eur, likutinė vertė 2018 m. lapkričio 1 d. – 34 083,74 Eur.

3. Įgalioti Plungės rajono savivaldybės administracijos direktorių, o jo nesant - Administracijos direktoriaus pavaduotoją pasirašyti papildomą susitarimą dėl sprendimo 1 punkte nurodytos sutarties nutraukimo bei patalpų perdavimo ir priėmimo aktą, taip pat su A. Klišonio komercine firma „Inesa“ pasirašyti sprendimo 2 punkte perduodamo valdyti patikėjimo teise turto patikėjimo sutartį bei perdavimo ir priėmimo aktą.

Savivaldybės mero pavaduotojas,

pavaduojantis Savivaldybės merą Mindaugas Jurčius