**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PAVEDIMO PLUNGĖS RAJONO SAVIVALDYBĖS KONTROLĖS IR AUDITO TARNYBAI**

2018 m. lapkričio 29 d. Nr. T1-265

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 24 punktu ir 20 straipsnio 2 dalies 10 punktu, Plungės rajono savivaldybės taryba n u s p r e n d ž i a:

1. Pavesti Plungės rajono savivaldybės Kontrolės ir audito tarnybai atlikti neplanuotą tikrinimą ir nustatyti, ar Žemaičių dailės muziejus, teikdamas Centrinei projektų valdymo agentūrai paraišką Nr. 05.4.1–CPVA-K-303-02-0006 projekto „Mykolo Oginskio rūmų rekonstravimo ir pritaikymo Žemaičių dailės muziejui baigiamieji darbai“ finansavimui gauti, kartu su paraiška laiku pateikė visus reikiamus dokumentus.

2. Tikrinimą atlikti iki 2018 m. gruodžio 20 d.

Savivaldybės mero pavaduotojas,

pavaduojantis Savivaldybės merą Mindaugas Jurčius