**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS LANKYTINŲ VIETŲ SĄRAŠO PATVIRTINIMO**

2018 m. lapkričio 29 d. Nr. T1-239

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lankytinų vietų ir laikinų renginių maršrutinio orientavimo automobilių keliuose taisyklių LVMOT 15, patvirtintų Lietuvos automobilių kelių direkcijos prie Susisiekimo ministerijos direktoriaus 2015 m. kovo 3 d. įsakymu Nr. V(E)-4 „Dėl Lankytinų vietų ir laikinų renginių maršrutinio orientavimo automobilių keliuose taisyklių LVMOT 15 patvirtinimo“, 12.4 papunkčiu, atsižvelgdama į darbo grupės Plungės rajono savivaldybės lankytinų vietų sąrašui peržiūrėti ir atnaujinti siūlymą, Plungės rajono savivaldybės taryba nusprendžia:

1. Patvirtinti Plungės rajono savivaldybės lankytinų vietų sąrašą (pridedama).
2. Pripažinti netekusiu galios Plungės rajono savivaldybės tarybos 2012 m. birželio 28 d. sprendimą Nr. T1-179 „Dėl Plungės rajono savivaldybės lankytinų vietų sąrašo patvirtinimo“ bei jį keitusius sprendimus.

Savivaldybės mero pavaduotojas,

pavaduojantis Savivaldybės merą Mindaugas Jurčius

PATVIRTINTA

Plungės rajono savivaldybės

tarybos 2018 m. lapkričio 29 d.

sprendimu Nr. T1-239

**PLUNGĖS RAJONO SAVIVALDYBĖS LANKYTINŲ VIETŲ SĄRAŠAS**

**PLUNGĖS MIESTO SENIŪNIJA**

1. Plungės dvaro sodyba (Žemaičių dailės muziejus, laikrodinė – oranžerija, paminklas M. K. Čiurlioniui).
2. Šv. Jono Krikštytojo bažnyčia. Varpinė. Vytauto g. 32.
3. Plungės senosios kapinės. Visų Šventųjų koplyčia. Birutės g. 24A.
4. Lurdas su Švč. M. Marijos skulptūra. Birutės g. 23.
5. Šventojo Florijono skulptūra. Vytauto g.
6. Plungės žydų senųjų kapinių dalis. Minijos g. 4.
7. Laisvės alėja. Laisvės paminklas.
8. Senoji klebonija, kurioje gyveno M. K. Čiurlionis. Vytauto g. 26.
9. Kovo 11-osios akto signataro Bronislovo Lubio kapas. Telšių g. 68.

**ALSĖDŽIŲ SENIŪNIJA**

1. Alsėdžių Švč. Mergelės Marijos nekaltojo prasidėjimo bažnyčios statinių kompleksas (bažnyčia, varpinė, koplyčia). Alsėdžiai, Bažnyčios g. 2.
2. Alsėdžių mstl. kapinės. Nepriklausomybės Akto signataro S. Narutavičiaus kapas. Pušyno g. 12B.
3. Alsėdžių piliakalnis, vad. Žvėrinyčia. Alsėdžiai, Platelių g.
4. Rimanto Laimos tautodailės ekspozicija. Skirpsčių k.

**BABRUNGO SENIŪNIJA**

1. Vandens malūnas. Leonardo Černiausko meno galerija. Babrungėnų k., Malūno g. 14.

**KULIŲ SENIŪNIJA**

1. Kulių Šv. vyskupo Stanislovo bažnyčios statinių kompleksas (bažnyčia, koplyčia, paminklas J. Tumui - Vaižgantui). Kulių mstl.
2. Kulių mstl. kapinės. Knygnešio Juozo Grušio paminklas.
3. Laisvės paminklas. Kulių mstl.
4. Kulių bažnyčios klebonija. Kulių krašto ekspozicija.

**NAUSODŽIO SENIŪNIJA**

1. Gandingos archeologinis kompleksas. Gandingos k., Gandingos Piliakalnio g.
2. Gandingos archeologinio komplekso Varkalių piliakalniai. Varkalių k., Ramunių g.
3. Paminklas 1863 m. sukilimo vadui Antanui Vaišvilai. Juodeikių k., A. Vaišvilos g.
4. Kaušėnų holokausto aukų memorialas. Kaušėnų k., Birutės g. 15C.
5. Mingėlos ąžuolas. Vieštovėnų k., Vieštovės g. 3.

**PAUKŠTAKIŲ SENIŪNIJA**

1. Jogaudų apžvalgos bokštas. Jogaudų k., Uošnos g.

**PLATELIŲ SENIŪNIJA**

1. Platelių dvaro sodyba. Plateliai, Didžioji g.
2. Platelių buvusi dvarvietė, Šventorkalnis, tilto liekanos ir Pilies sala. Platelių mstl.
3. Platelių Šv. apaštalų Petro ir Pauliaus bažnyčios kompleksas (bažnyčia, varpinė, klebonija).
4. Beržoro Šv. vyskupo Stanislovo bažnyčios pastatų kompleksas (bažnyčia, varpinė, klebonija).
5. Beržoro Kristaus kryžiaus kelio koplyčios.
6. Beržoro etnoarchitektūrinis kaimas.
7. Beržoro k. senosios kapinės. Tautodailininko Stanislovo Riaubos kapas.
8. Gintališkės Šv. apaštalo evang. Mato bažnyčios kompleksas (bažnyčia, varpinė). Gintališkės k. Platelių g. 9A.
9. Kalnas, vad. Alkos kalnu. Mikytų k., Alkakalnio g. 1.
10. Užpelkių piliakalnis, vad. Pilale. Užpelkių k., Vingio g. 70.
11. Šaltojo karo ekspozicija. Plokščių k., Šilinės g. 4
12. Kazio Striaupos klėtelė. Dovainių k.
13. Vytauto Jaugėlos tautodailės ekspozicija. Gintališkės k.
14. Siberijos apžvalgos bokštas. Beržoro k., Plungės g. 53.
15. Platelių ežero apžvalgos aikštelė. Platelių mstl., Ežero g. 35A.
16. Litvakų atminimo sodas. Medsėdžių k., Žemaičių Kalvarijos g.
17. Šeirės pažintinis takas. Platelių mstl., Ežero g.
18. Plokštinės pažintinis takas. Plokščių k., Šilinės g. 4.

**STALGĖNŲ SENIŪNIJA**

1. Stalgėnų Šv. apaštalų Petro ir Pauliaus bažnyčia. Stalgėnai, Žalioji g. 18.
2. Stalgėnų piliakalnis. Stalgėnai, Luknos g.

**ŠATEIKIŲ SENIŪNIJA**

1. Šateikių dvaro sodyba. Šateikių k., Dvaro g.

2. Šateikių Šv. evang. Morkaus bažnyčia. Šateikių k., Bažnyčios g. 2.

3. Rašytojos Žemaitės memorialinė ekspozicija, Bukantės dvaro sodyba. Kadaičių k., Žemaitės g. 24.

4. Pakutuvėnų Šv. Antano Paduviečio bažnyčia. Pakutuvėnų k., Minijos g. 22.

5. Reginos ir Justino Jonušų tautodailės ir etnografijos muziejus. Godelių k.

6. Bukantės koplyčia. Vydeikių k., Tėviškės g. 2.

7. Tautodailininko Stanislovo Riaubos gimtinė. Godelių k.

**ŽEMAIČIŲ KALVARIJOS SENIŪNIJA**

1. Žemaičių Kalvarijos Švč. M. Marijos apsilankymo mažoji bazilika. Žemaičių Kalvarijos mstl.
2. Kryžiaus kelio koplyčios. Žemaičių Kalvarijos mstl.
3. Žemaičių Kalvarijos senosios kapinės. Knygnešio Vincento Juškos, tautodailininko Konstantino Bružo ir Sondeckų šeimos kapai. Žemaičių Kalvarija, Barstyčių g. 2A.
4. Žemaičių Kalvarijos Žvizdro kalnas (paminklas būsimam vyskupui Motiejui Valančiui, gaisrinės bokštas). Žemaičių Kalvarija, Žvizdro Kalno g. 10.
5. Gegrėnų piliakalniai, Gegrėnų kapinynas. Gegrėnų k., Mokyklos g. 8A.
6. Gegrėnų Jėzaus Nazariečio bažnyčia. Gegrėnų k., Mokyklos g. 39.
7. Pūčkorių piliakalnis, vad. Pile. Pūčkorių k.
8. Energetinių labirintų ir geometrinių figūrų parkas. Likšų k.
9. Sorų koplyčia. Jazdauskiškių k., Sorų g.
10. Gardų ozas. Gečaičių k., Gardų g. 10.
11. Vilkų alkakalnis. Vilkų k., Mažeikių Plento g.
12. Vytauto Mačernio ekspozicija. Žemaičių Kalvarija, Alsėdžių g. 4.
13. Žemaičių Kalvarijos piliakalnis, vad. Šv. Jono kalnu. Žemaičių Kalvarija, Pagardinio g. 2A.
14. Atminties koplyčia. Pirmosios bažnyčios vieta. Žemaičių Kalvarija, Gluosnių al.
15. Vyskupo Motiejaus Valančiaus paminklas. Žemaičių Kalvarija, Gluosnių al.
16. Šarnelės piliakalnis. Vytauto Mačernio kapas. Šarnelės k.
17. Jazdauskiškių piliakalnis. Jazdauskiškių k., Girkantės g.
18. Paplatelės pažintinis takas. Paplatelės k.

**ŽLIBINŲ SENIŪNIJA**

1. Rašytojos Šatrijos Raganos gimtinė. Medingėnų k., Šatrijos Raganos g. 8.
2. Akmuo, vad. Dievo stalu. Plikių k., Dievo Stalo g.
3. Švč. Mergelės Marijos nekaltojo prasidėjimo bažnyčia. Kantaučių k., Plungės g. 21.
4. Švč. Mergelės Marijos krikščionių pagalbos bažnyčia. Žlibinų k., Žemaičių g. 2.
5. Profesoriaus Igno Končiaus gimtinė. Purvaičių k., I. Končiaus g.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_